Erre a kérdésre elég könnyen tudok válaszolni, mivel én nem szeretem a tengeri herkentyűket. A norvég konyha legfőbb fogásai a halak, rákok, kagylók. Ebből kifolyólag mindenbe csak bele-bele kóstoltam majd konstatáltam, hogy továbbra sem szeretem. Ha te viszont rajongsz az ilyen ételekért, akkor Bergen maga lesz a paradicsom számodra! Az ételek, amiket mindenképp meg kell kóstolnod a következő: fiskeboller i hvit saus - halgolyók bésamel szósszal, rødbetgravet laks - céklás lazac (ha van valami, amit a haltól is jobban utálok - az a cékla), jarlsberg (Jarlsberg tőkehal), plukkfisk - pácolt hal, sild og poteter - Hering és burgonya, lutefisk, fiskeboller. A nem tengeri kerkentyűs ételeik közül a következőket érdemes kiemelni: Kjøttkaker - a svéd húsgolyók norvég megfelelője, fårikål - marhahúsból készült leves, lapskaus - birkahús és káposzta, smalahove - a birka feje, rømmegrøt - tejfölös zabkása, raspeball - burgonyagombóc, pinnekjøtt - szárított borjúborda.